যোৰহাট জিলাৰ টীয়ক আঞ্চলিক সমিতিৰ উদ্যোগত টীয়কৰ চাউদাংগাঁৱৰ FRU ৰ সমীপৰ স্থায়ী মৈডাম প্ৰাংগণত অনুষ্টুপীয়াকৈ আজি মেডাম মে ফি অনুষ্ঠিত কৰা হৈছে।
প্ৰতি বছৰে ৩১ জানুৱাৰী দিনটোত সমগ্ৰ টাই আহোম জনগোষ্ঠীয়ে পূৰ্ব পুৰুষসকলক স্মৰণৰ অৰ্থে মেডাম মে ফি উদযাপন কৰে।
অৱশ্যে দেশৰ ক'ভিড পৰিস্থিতিৰ প্ৰতি লক্ষ্য ৰাখি কেৱল আধ্যাত্মিকতা ৰক্ষা কৰি পুৱা পতাকা উত্তোলন কৰে চাউদাংগাঁৱৰ গাঁও পৰিচালনা সমিতিৰ সভাপতি গণেশ গগৈয়ে।
মৈডামত তৰ্পণ কৰে জ্যেষ্ঠ ব্যক্তি লক্ষেশ্বৰ চুতীয়াই আৰু উক্ত কাৰ্যসূচীত গাঁওবুঢ়া ফণীধৰ গগৈকে প্ৰমুখ্যে কৰি কেইবাগৰাকীও বয়োজ্যেষ্ঠ ব্যক্তি উপস্থিত থাকে।
লগতে পঢকঃ স্থান নে মান হেৰুৱাইছে? বিশ্বনাথত কিয় গেৰুৱা দলত যোগদান কৰিছে অগপ-অজাপৰ কৰ্মীয়ে?
উল্লেখযোগ্য যে এই কাৰ্যসূচী সমাপন হোৱাৰ পাছতে নীতি নিয়মেৰে পূজাভাগ অনুষ্ঠিত কৰা হ'ব বুলি মত প্ৰকাশ কৰিছে উদ্যোক্তাসকলে।
তেওঁলোকে লগতে এই পূজাস্থলীৰ পৰা সমগ্ৰ দেশবাসীৰে মংগল কামনা কৰি নেদেখাজনৰ চৰণত সেৱা লৈছে।
ইপেনে, ক'ভিড পৰিস্থিতিৰ বাবে বিভিন্ন সাংস্কৃতিক তথা ৰাজহুৱা ভোজভাতৰ কাৰ্যসূচী বাতিল কৰিছে উদ্যোক্তা সমিতিয়ে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
